Vadim Abramov O‘zbekiston terma jamoasining mart oyidagi yig‘iniga chaqirilgan futbolchilar ro‘yxatini e’lon qildi

Futbol bo‘yicha O‘zbekiston milliy terma jamoasi mart oyidagi FIFA tanaffusi doirasida 22—30-mart kunlarida yig‘in o‘tkazadi.

Terma jamoa bosh murabbiyi Vadim Abramov JCh—2022 va Osiyo Kubogi—2023 qo‘shma saralashi o‘yinlari uchun tayyorgarlik vazifa o‘taydigan yig‘inga 29 nafar futbolchini jalb qildi.
O‘FA matbuot xizmatining ma’lum qilishicha, ayrim futbolchilar klub o‘yinlaridagi ishtiroki sabab qaydnomada o‘zgarishlar yuzaga kelishi mumkin.
Darvozabonlar: Javohir Ilyosov (“Lokomotiv”), Abduvohid Ne’matov (“Nasaf”), Eldor Suyunov (“Paxtakor”);
Himoyachilar: Yegor Krimets, Farrux Sayfiyev, Hojiakbar Alijonov, Ibrohimxalil Yo‘ldoshev (barchasi “Paxtakor”), Islom To‘xtaxo‘jayev (“Qizilqum”), Sanjar Qodirqulov, Islom Qobilov (ikkisi “Lokomotiv), Murod Xolmuhammedov (“Qo‘qon-1912”), Azim Ahmedov (“Navbahor”);
Yarim himoyachilar: Otabek Shukurov (“Sharja”, BAA), Jaloliddin Masharipov, Odil Hamrobekov (ikkisi “Shabob al-Ahli”), Lutfulla To‘rayev (“Bunyodkor”), Hojimat Erkinov, Humoyunmirzo Iminov, Sardor Sobirxo‘jayev, Sardor Rashidov, Abror Ismoilov (barchasi “Paxtakor”), Sanjar Shoahmedov (OKMK), Doston Hamdamov (“Hatta”, BAA), Oston O‘runov (“Ufa”, Rossiya), Oybek Bozorov (“Nasaf”);
Hujumchilar: Eldor Shomurodov (“Jenoa”, Italiya), Shahzod Ubaydullayev (“Shaxtyor Soligorsk”, Belarus), Temurxo‘ja Abduxoliqov (“Lokomotiv”), Igor Sergeyev (“Aqto‘be”, Qozog‘iston).
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!